L'Eliana Poble Comercial sorteja fins al 8 desembre un total de 100 carros de compra
26 de novembre de 2019

L'Associació de Comerç, Restauració i Serveis l'Eliana Poble Comercial, en col•laboració amb la Regidoria de Comerç de l'Ajuntament de l'Eliana, ha organitzat un sorteig de 100 carros de compra amb l'objectiu d'incentivar l'activitat en els xicotets i mitjans comerços de la localitat.

La campanya, que estarà en marxa fins diumenge que ve 8 de desembre, està dirigida als clients que realitzen les seues compres en algun dels establiments adherits i aconseguisquen completar el bitllet amb un total de 5 encunys. Una vegada emplenat podran depositar tots els seus bitllets en l'urna situada a l'Ajuntament o en qualsevol local associat fins al dia del sorteig que serà el dimarts 10 desembre.

Els agraciats, que seran comunicats individualment i per telèfon, podrà recollir els seus premis en l'estand que l'associació instal•larà en la Fira de Nadal 2019, en la vesprada del dissabte 14 de desembre.